In nomine Patris et Filii et Spiritus Sancti. Ego Hugo, Dei gratia, Suessionensis episcopus, notum fieri volumus quod Rogerius, miles de Thou, et duo filii ejus Bernardus et Rogerius, venientes in presentia mea, dimiserunt domui de Moris omnem querelam quam habebant adversus eam de vinericiis, pratis et terris apud Valbonnet et apud Villenessam, et cuncta omnino ad jus suum pertinentia, de quibus investita est ecclesia de Moris, concesserunt ei in eleemosynam, et eam idoneis testibus uxor predicti Rogerii, Receladis nomine, et Manasses, filius eorum, predictam eleemosynam in presentia mea laudaverunt et concesserunt. Actum est anno Domini MºCºLXXIIIIº.